**香清**（粵拼：hoeng1 cing1；越南文：**Hương Thanh**；1960年—），係位越南西貢出世嘅歌手，而家生活喺法國，譽爲「越南民歌古樂喺歐洲嘅使者」（使者樂古吧民歌越南在歐洲sứ giả nhạc cổ và dân ca Việt Nam tại Âu Châu）。佢自細喺有古樂傳統嘅家庭中大，所以佢唱古傳音樂同改良劇。佢嘅名畀好多歐洲聽眾知道，佢唱嘅越南民歌會搭古樂配器，重會搭埋爵士樂添。

直到今日，佢係第一位、亦係唯一嘅越南歌手攞到世界音樂最高獎項，喺2007年，法國電臺「法國音樂」（France Musique）頒世界音樂獎（Musique du monde）畀佢。而家佢仲行喺自己條路，將越南音樂帶去亞洲、歐洲、非洲國家嘅聽衆。

生平
--

香清出生喺西貢，係個傳統藝人家庭。佢嘅老豆叫友福，係有名嘅改良劇藝人。10歲時，香清開始學改良劇同民歌。佢屋企嘅空間從來唔缺各路藝人、演員，佢哋聚喺佢屋企，呢啲藝人就成咗佢細個時自發嘅教員。自13歲開始，喺學校讀書之外，佢又從樂家維慶、保秋學新音樂，從樂家小中（Út Trong）學古樂（小中亦係啲出名藝人嘅老師，如青蛾），從藝人春發學話劇。佢第一次上臺出演時係16歲。

自從1977年跟住老豆屋企定居喺法國，佢就參加好多歐洲國家嘅越南僑民當中嘅改良劇表演，如德國、法國、瑞士、比利時，同好多當地出名藝人合作，包括佢老豆。每次佢返越南，佢都會同國內嘅出名歌手一齊演唱。1995年佢遇到咗藝人元黎（Nguyên Lê），元黎介紹佢入爵士樂嘅世界，呢類音樂係佢未曾學過嘅。計劃《越南故事》（Tales from Viet Nam）開始咗佢嘅音樂旅程，佢喺音樂會中演出好多歌，諸如喺法國、奧地利、瑞士、意大利、葡萄牙、英國。1996年，呢個計劃嘅唱碟出版發行。呢張碟收穫咗全世界各評論家嘅讚賞：獲得金音叉獎（Diapason d'Or）、雜誌《音樂世界》（Monde de la Musique）嘅好評、1996年雜誌《爵士嘢》（Jazzthing，德國）嘅好評、TRS電臺1996年年度CD（瑞士）、雜誌《爵士時間》（Jazztimes，美國）評話係「近乎傑作」。

1996年，喺巴黎藍色郊區音樂節（Banlieues Bleues），香清參加入活動「De la Lune et du Vent」（月與風），當中有越南當代同傳統舞蹈來配合《越南故事》嘅歌。唔止唱歌，佢仲舞劍，扮徵側徵二反抗外侵。就喺嗰年，香清受邀同五大洲嘅藝人一齊參加UNESCO人權宣言嘅50週年紀念演出。1998年，佢有份參加唱歌喺元黎嘅碟《馬格里布同班朋友》（Maghreb & friends），呢個係阿爾及利亞音樂人卡廉·士押（Karim Ziad）嘅作品。

1999年，德國唱碟廠牌ACT Music邀佢合作，完成佢第一張專輯《月與風》（Moon and Wind），由元黎錄音、製作。佢得到評論家伊恩·安德臣（Ian Anderson；英國）喺雜誌fRoots畀佢嘅特別讚賞（「This woman has a voice that melts glaciers and make deserts bloom with roses」，譯：呢個女人嘅歌聲能夠融化冰川，令沙漠開滿玫瑰）。之後接住幾年合作啲專輯，有《蜻蜓》（Dragonfly）、《山竹》（Mangustao）、《脆弱美人》（Fragile Beauty），收穫咗好多成功、大獎、好評。參加完成呢啲專輯嘅，除咗藝人元黎外，仲有好多國際知名嘅藝人，如保羅·弗利素（Paolo Fresu，意大利）、利紐德·加斯亞·方斯（Renaud Garcia Fons，西班牙）、卡廉·士押（Karim Ziad，阿爾及利亞）、希沙·波拿（Richard Bona，喀麥隆）、米雪·亞利波（Michel Alibo，馬提尼克）、乍非·瑤斯夫（ظافر يوسف，突尼斯）、方素華·韋利（François Verly，法國）等。

2007年，佢攞得法國電臺法國音樂嘅最高獎項世界音樂獎（Prix Musiques du Monde）。得獎之後，佢返越南製作改良劇專輯《改良劇音樂》（Musique du Théâtre Cai Luong／Cai Luong Music），由唱碟廠牌柯裘夏出版，同南越南一啲出名古樂藝人合作。對佢來講，呢個係場返到屋企改良劇嘅行程，而佢離開咗呢個藝術源泉幾耐。

2008年，佢想將佢唱嘅越南民歌同鄰近國家嘅音樂結合。佢請咗啲人來參加製作專輯，有彈日本箏嘅日本女藝人宮崎美枝子、拉二胡嘅中國男藝人果敢，於是香清成立樂團亞洲色彩（Asian Colors）。佢哋三個藝人組成嘅樂團收穫咗好多成功，喺法國同其他歐洲國參加咗好多音樂會：尼美根嘅Music Meeting Festival（荷蘭）、Festival des Nuits Atypiques、Festival des Chants Polyphoniques（法國）、Murcia（西班牙）、布拉迪斯拉發嘅Pohoda Festival（斯洛伐克）、Colours of Ostrava（捷克）等。

2009年，佢整咗張越南純粹民歌專輯《夢之樹》（L'Arbre aux Rêves／Tree of dreams），共國內嘅音樂人製作。呢隻碟發行喺2011年，由Buda Musique同法國寰球音樂發行，得到刊物《音樂雜誌》（ミュージック・マガジン，日本）評價做年度十大專輯之一。

2013年，佢成立咗樂團琴棋詩畫（Camkytiwa），成員識咗幾年，有4位女藝人：李貞珠（E'Jeoung Ju，韓國）、日原史繪（日本）、李豔（中國）同香清（越南），碟《琴棋詩畫，東方之花》（Camkytiwa, les Fleurs du Levant／Camkytiwa, Flowers of Levant）出咗世，呢個樂團唱啲越南民歌，帶埋鄰近各國嘅樂器和音。樂團巡演過好多城市，如法國嘅拉維勒調布華（La Ville-du-Bois）、鶯治勒（Andilly）、舍希本（Serbonnes）、治夏美（Gérardmer）、芒斯特（Munster）、契舍希堡（Kaysersberg）……瑞典哥德堡嘅吉蘭地斯鐵挪（Clandestino）音樂節，美國加州嘅三藩市、橙縣，越南胡志明市……同時亦唱喺電臺法國音樂。

即管佢仲繼續喺結合越南音樂同國際音樂嘅道路上漂流，佢亦無忘記將戲曲藝術、民歌、越南古傳音樂介紹畀國際聽衆。2013年，佢同法國吉美東亞藝術博物館合作，介紹越南改良劇藝術畀法國同國際觀衆，搞個項目「夜鼓」（Tambour dans la nuit），有女藝人玉朝（Ngọc Giàu）嘅特別參加，以及好多越南藝人。佢哋喺博物館演出，演廳無足夠埞方滿足觀衆嘅需求。

2014年，佢合作做項目「竹同絲」（De Bambou et de Soie），介紹外國觀衆探尋越南三大地區嘅古傳音樂寶藏，如歌籌、眈歌、掉劇、朝文、才子樂、順化歌、胡調、李調，喺法國吉美博物館。呢件事有好多越南有名嘅傳統藝術家參加，啲表演好成功，喺啲人心目中留低美嘅印象。

2016年，佢受邀參加入DJ糯地（Nodey）嘅專輯製作。

2017年頭，同法國爵士指揮、藝人方吉·托鐵瑤（Franck Tortiller）工作，香清回歸爵士樂。專輯《西貢，西貢》（Sài Gòn, Saïgon），包括啲創作喺1930～1950年代嘅作品、同埋香清嘅新創作，已經製作、出版。

得獎
--

2007年，香清攞到獎，法國電臺法國音樂嘅世界音樂獎。

唱片
--

### 越南音樂同傳統樂

* 《三人傳》（傳𠀧𠊛／Chuyện ba người），1995
* 《傷心電影》（傳柉𢞂／Chuyện phim buồn），1996
* 《緣份如雲》（緣咱如𩄲／Duyên ta như mây），1996
* 《絲緣》（絲緣／Tơ duyên），1996
* 《你點解咁快嫁人》（哰㛪𡝖𫑒𥙩𨤯／Sao em nỡ vội lấy chồng），1998
* 《越南：改良劇音樂》（Viet Nam: Musique du théâtre Cai Luong），Ocora，2008
* 《夢之樹》（L'Arbre au Rêves），Buda Musique / Universal Music France，2011

### 爵士同世界音樂

* 《月與風》（Moon and Wind），ACT Music，1999
* 《蜻蜓》（Dragonfly），ACT Music，2001
* 《山竹》（Mangustao），ACT Music，2004
* 《脆弱美人》（Fragile Beauty），ACT Music，2007
* 《琴棋詩畫：東方之花》（Camkytiwa: Les fleurs du levant），Buda Musique / Universal France，2013
* 《西貢，西貢》（Sài Gòn, Saïgon），Buda Musique / Universal France，2017

### 參與

* 《越南故事》（Tales from Vietnam），元黎（Nguyên Lê），ACT Music，1996
* 《馬格里布同班朋友》（Magreb and Friends），元黎，ACT Music，1998
* 《鼓舞西貢》（Saigon Inspiring），林博（Limborg），Terra Humana，2006
* 《查理·達爾文》（Charles Darwin），十二阿方索（XII Alfonso），2012
* 《百萬粒星》（A Million Stars），基·烈斯拿（Geir Lysne），ACT Music，2014
* 《維拿聲音》（Vinasounds Vol.1 EP），糯地（Nodey），Modulor，2016

### 選集

* 《嘈雜世界嘅魔力》（More Magic In A Noisy World），ACT Music，1997
* 《魔法時刻：ACT世界爵士大選輯，第四輯》（Magic Moments: The Ultimate ACT World Jazz Anthology, Volume IV），ACT Music，2000
* 《fRoots N°14》，Folk Roots，2000
* 《香氣：巴巴拉咖啡》（Arôme: Barbara Bui Cafe），Wagram Music，2001
* 《寰球魔力：ACT世界爵士大選輯，第五輯》（Global Magic: The Ultimate ACT World Jazz Anthology, Volume V），ACT Music，2001
* 《世界2001》（World 2001），Virgin，2001
* 《東亞旅行錄》（East Asia Travelogue），Travelogue，2002
* 《曼威，第二輯》（Man Ray, Volume 2），Universal Licensing Music (ULM)，Milan Records，2002
* 《小佛咖啡廳》（Little Buddha Cafe (DJ Sam-Popat)），George V Records，2002
* 《藍色星球，第二輯》（La Planète Bleue, Volume 2），Wagram Music，2003
* 《魔幻聲音》（Magic Voices），ACT Music，2003
* 《FIP世界音樂選輯，第一輯》（FIP Selection Musiques du Monde Vol.1），FIP，2003
* 《魔法時刻2：ACT世界爵士大選輯，第六輯》（Magic Moments 2: The Ultimate ACT World Jazz Anthology, Volume VI）， ACT Music，2004
* 《GEO【世界】》（GEO [World]），EMI Music，2004
* 《亞洲花園：亞洲世界》（Asian Garden: The World of Asian Grooves），Soulstar，2004
* 《閨閣秘密，第一輯》（Harem's Secret, Volume 1），Soulstar，2004
* 《遠東精選》（The Very Best of The Far East），Nascente，2004
* 《魔法時刻：三碟裝》（Magic Moments: 3 CD Box），ACT Music，2005
* 《西貢時差》（Jet Lag Inspiring Saigon），Believe，2006
* 《ACT：魔幻15年，1992～2007》（ACT: 15 Magic Years 1992-2007），ACT Music，2007
* 《越南音樂粗略指南》（The Rough Guide to the Music of Vietnam），World Music Network，2007
* 《Songlines：世界頂級48》（Songlines: Top of the World 48），Songlines，2007
* 《巴黎休憩7：休息室，秘密花園之王》（Chill Out in Paris 7: Kings of Lounge, the Secret Garden），Stefano Cecchi Records，2008
* 《世界女聲》（Divas du monde），RCA Victor，2008
* 《Songlines：世界音樂精彩時刻》（Songlines: Great Moments in World Music），Songlines，2008
* 《超級俱樂部》（Supperclub Presents Nomads 6），United Recordings，2009

出面網頁
----

* 青年報：Nghệ sĩ Hương Thanh: sứ giả nhạc cổ và dân ca Việt Nam ở châu Âu／藝士香清：使者樂古吧民歌越南於洲歐；粵譯：藝人香清：越南古樂同民歌喺歐洲嘅使者 （越南文）
* Youtube：Lý Mười Thương／理𨒒傷，粵譯：《十傷》
* Youtube：香清同樂團亞洲色彩喺Music Meeting嘅表演
* Youtube：香清同樂團琴棋詩畫
* 吉美博物館：項目「夜鼓」介紹 （法文）
* 吉美博物館：項目「竹同絲」 （法文）
* 法國音樂電臺：對香清「竹同絲」表演嘅訪問 （法文）
* 少年報：Nơi đây cũng là yêu thương／坭低拱羅𢞅傷（粵譯：呢個亦係愛） （越南文）
* 越南之聲：Quand les musiques du monde donnent des ailes au chant traditionnel（粵譯：當世界音樂畀咗傳統音樂對翼） （法文）

參攷
--

* 香清介紹，ACT公司 （英文）
* 香清，現代越南歌手（Huong Thanh, chanteuse vietnamienne tragi-moderne），Hommes et Migrations （法文）

攷
-

1. ↑  〈Nghệ sĩ Hương Thanh: Sứ giả nhạc cổ và dân ca Việt Nam tại Châu Âu（漢喃：藝士香清：使者樂古吧民歌越南在歐洲；粵譯：藝人香清：越南古樂民歌喺歐洲嘅使者）〉. 《越南之聲》. 2015年7月21號. 喺2017年11月13號搵到.（越南文）
2. ↑  〈Em gái Hương Lan làm show hát dân ca（漢喃：㛪𡛔香蘭爫𢫘喝民歌；粵譯：細妹香蘭做騷唱民歌）〉. *VNexpress*. 2011年5月7號. 喺2017年11月13號搵到.（越南文）
3. ↑  〈Nghệ sĩ Hương Thanh: Trọng lời ca, yêu nhịp phách（漢喃：藝士香清：重𠳒歌、𢞅𠿚拍；粵譯：藝人香清：重歌詞，愛節拍）〉. *doanhnhansaigon.vn*. 2015年7月21號. 原著喺2016年2月27號歸檔. 喺2017年11月13號搵到.（越南文）
4. ↑  "Présentation du Duo Huong Thanh - Jason Carter (Vietnamien)" (PDF). *Upskill.vn* (英文). 原著 (PDF)喺2017年11月7號歸檔. 喺2017年11月13號搵到.
5. ↑  〈Giọng hát Hương Thanh với dân ca có âm hưởng jazz（漢喃：喠喝香清𢭲民歌𣎏音響嘉夷；粵譯：香清唱嘅民歌有爵士音響）〉. 《越南之聲》. 2017年6月13號. 喺2017年11月13號搵到.（越南文）